b'\n_START_ARTICLE_\nBurnaburia\xc5\xa1 II.\n_START_SECTION_\nMednarodni odnosti\n_START_PARAGRAPH_\nDiplomacija s sosednjim Elamom je potekala preko dinasti\xc4\x8dnih porok. Novobabilonski prepis literarnega besedila, pisanega kot pismo, zdaj v Muzeju prednjeazijskih kultur v Berlinu, je elamski kralj naslovil na kasitski dvor. V njem je podrobno opisano rodoslovje elamskih kraljev v tistem \xc4\x8dasu. V njem je podatek, da je Pahir-I\xc5\xa1\xc5\xa1an poro\xc4\x8den s sestro Kurigalzuja I. in njun sin Unta\xc5\xa1-Napiri\xc5\xa1a zaro\xc4\x8den z Burnaburia\xc5\xa1evo h\xc4\x8derko. Slednja bi lahko bila Napir-asu, katere kip brez glave je razstavljen v pari\xc5\xa1kem Louvreu._NEWLINE_Hetitski kralj \xc5\xa0upiluliuma I. je bil zelo verjetno poro\xc4\x8den z neko drugo Burnaburia\xc5\xa1evo h\xc4\x8derko. Njegova tretja in zadnja \xc5\xbeena, ki je bila kasneje znana kot Tavanana, je bila morda vzrok za njegovo nevtralnost med mitansko nasledstveno krizo. \xc5\xa0upiluliuma ni odobril azila pobeglemu mitanskemu kralju \xc5\xa0attivazi, ampak mu je namesto tega ponudil polo\xc5\xbeaj vazalnega kralja zmanj\xc5\xa1anega Mitanija. Po mnenju \xc5\xa0upiluliumovega pastorka Mur\xc5\xa1ilija II. je Tavanana postala te\xc5\xbeavna, spletkarska in morilska, tako kot njegova \xc5\xbeena, in bila nazadnje izgnana. Njegovo pri\xc4\x8devanje je ohranjeno v dveh obto\xc5\xbeujo\xc4\x8dih molitvah._NEWLINE_Kasitski vpliv je segal do Bahraina, starodavnega Dilmuna, kjer so v Nipurju odkrili dve pismi kasitskega uradnika Il\xc4\xab-ippa\xc5\xa1ra, poslani med vladavino Burnaburia\xc5\xa1a II. ali njegovega neposrednega naslednika dilmunskemu guvernerju Ililiju ali \xc5\xa0andabaku Nipurskemu. V prvem se Ili-ippa\xc5\xa1ra prito\xc5\xbeuje, da so pripadniki anarhisti\xc4\x8dnega lokalnega plemena Ahlamu pokradli njegove datlje in da sam proti njim ne more storiti ni\xc4\x8desar, v drugem pa, da o njem zagotovo govorijo sovra\xc5\xbeno in ga ropajo.\n_START_SECTION_\nNotranje zadeve\n_START_PARAGRAPH_\nV drugi polovici 14. stoletja pr. n. \xc5\xa1t. se je pod Burnaburia\xc5\xa1em II. in njegovimi nasledniki izrazito pove\xc4\x8dala gradbena dejavnost. Gradile in obnavljale so se predvsem verske zgradbe. Napisi na treh te\xc4\x8dajih vrat in opeki, od katerih so nekateri \xc5\xa1e vedno na svojem mestu, pri\xc4\x8dajo o njegovi obnovi Ebabarja son\xc4\x8dnega boga \xc5\xa0ama\xc5\xa1a v Larsi. Na tablici pro\xc5\xa1nja k bogu Enlilu, na opeki pa je omenjeno delo na velikem podstavku kipa Eikurja Ninlilskega v Nipurju. Trinajst vrstic dolg dvojezi\xc4\x8dni napis je verjetno prav njegov. Na popisu inventarja templja v Uru so Burnaburia\xc5\xa1 II. in njegovi nasledniki omenjeni kot dobrotniki. Napis na Nabonidovem valju omenja Burnaburia\xc5\xa1eva dela na siparskem temenosu._NEWLINE_Ohranjenih je pribli\xc5\xbeno 87 gospodarskih besedil, odkritih med ve\xc4\x8d izkopavanji v Nipurju. Besedila so klju\xc4\x8d za povezovanje datumov do 27. vladarskega leta. Veliko besedil se ukvarja z zasu\xc5\xbenjenimi delavci, ki so o\xc4\x8ditno delali pod prisilo, saj so nekateri od njih omenjeni kot Z\xc3\x81H (begunci) in ka-mu (vklenjeni). Ve\xc4\x8d tiso\xc4\x8d prisilnih delavcev je bilo o\xc4\x8ditno zaposlenih v gradbeni\xc5\xa1tvu, \xc5\xbeenske pa v tekstilni industriji. V dr\xc5\xbeavi se je razvil re\xc5\xbeim, ki je omejeval njihovo gibanje in prepre\xc4\x8deval njihov beg. Med druga besedila spadata zapisa o prerokovanju iz \xc5\xbeivalske drobovine. Zdi se, da je Nipur u\xc5\xbeival polo\xc5\xbeaj druge babilonske prestolnice. Prisotnost kraljevega spremstva s \xc5\xa1tevilnimi pisarji bi lahko pomenila, da so se slednji ukvarjali z vodenjem poslovnih dokumentov lokalnega prebivalstva.'